Prop de 900 persones gaudeixen del primer cap de setmana de cinema a Burjassot
2025-07-24

El primer cap de setmana de programació cinematogràfica a Burjassot ha anat, com se sol dir, “de cine”. I és que la ciutadania ha respost molt positivament a aquesta oferta cultural, sent quasi 900 les persones que han acudit a gaudir de les dues pel·lícules d’estrena, projectades aquest cap de setmana, Kung Fu Panda 3 i Cien años de perdón.

Concretament, un total de 885 persones, van passar pel Centre Cultural Tívoli, des del divendres a la vesprada, amb la primera sessió de Kung Fu Panda 3, fins a la el diumenge a la vesprada, moment de l’última sessió de l’espanyola “Cien años de perdón”. Aquesta última sessió, projectada a les 19.30 h, va registrar la major afluència de públic en el pati de butaques, amb un total de 225 espectadors.

En les tres projeccions de la pel·lícula Kung Fu Panda, per a públic familiar, es van registrar un total de 410 espectadors. Per la seua banda, 475 persones van gaudir del thriller de Daniel Calpalsoro.

El cap de setmana vinent, el dissabte 9 i el diumenge 10, el cinema Tívoli, amb un preu únic d’entrada de 4 euros, acollirà la projecció de dues noves pel·lícules d’estrena: Mi gran boda griega 2 i Norman del Norte.